KS Daily View 10 ก.พ. 2023
10 กุมภาพันธ์ 2566

KS Daily View 10.02.2023 > พื้นฐานเศรษฐกิจไทยยังเติบโต คงมุมมองตลาดพักฐานทยอยสะสมหุ้น SET คาดแกว่งในกรอบ 1,660 - 1,680 จุด หุ้นแนะนำวันนี้ SNNP
สรุปตลาดหุ้นเมื่อวาน
ในประเทศ SET Index ปิด 1669.17 จุด(-0.07%) โดยหุ้นที่ปรับขึ้นและหนุนดัชนี คือ TLI +2.94%, CRC 2.8%, ADVANC +2.05%, CPN +1.7%ฯลฯ  ส่วนหุ้นที่ปรับลงแรงคือ KCE -3.96%,PTTEP -1.2% ฯลฯ
ต่างประเทศ : ตลาดหุ้นสหรัฐ อิง ดัชนี Dow Jones -0.73%, S&P500 -0.88%,ดัชนี Nasdaq -1.02%  โดย Sector ในดัชนี S&P500 ปรับลงทุกกลุ่ม อาทิ  กลุ่ม Communication Services  -2.8%(กดดันจากหุ้น Alphabet -4.5%, Meta -3% ฯลฯ) ถัดมาคือกลุ่ม Utilities -1.41%, Materials -1.41% ส่วน Sector ที่ลงน้อยกว่าค่าเฉลี่ย คือกลุ่ม Consumer Discretionary -0.21%, Consumer Staples -0.3%ฯลฯ 
ประเด็นสำคัญที่เกิดขึ้นเช้านี้
MSCI ล่าสุดได้ประกาศรายชื่อหุ้นที่ถูกคัดเข้า/ ออก อย่างเป็นทางการในการคำนวณดัชนีซึ่งจะมีการปรับน้ำหนักวันที่ 28 ก.พ. 66  แบ่งเป็น
1.) MSCI Global Standard Index
หุ้นที่ถูกคัดเข้า : BANPU   หุ้นที่ถูกคัดออก ไม่มี   คำแนะนำเชิงกลยุทธ KS ประเมิน หุ้น BANPU วันนี้จะได้กระแสเชิงบวกจากการถูกคัดเข้า ยังแนะนำซื้อราคาเป้าหมาย 13.0 บาท ราคาหุ้นซื้อขายที่ราคาไม่แพงที่ EV/EBITDA ที่ -2x S.D. เราคาดว่าราคาหุ้นปัจจุบันมี downside จำกัด โดยปัจจัยพื้นฐาน คาดงบ 4Q22 BANPU จะอยู่ที่ 1.01 หมื่นลบ. ลดลง 43% QoQ แต่เพิ่มขึ้น 190% YoY มาจากผลการดำเนินงานที่อ่อนแอในทุกธุรกิจ ไม่ว่าจะเป็นถ่านหิน ก๊าซธรรมชาติ และไฟฟ้า และผลขาดทุนจากการป้องกันความเสี่ยงจำนวน 3.5 พันลบ. และระยะสั้นราคาถ่านหินเช้านี้ Newcastle  -5.8%Dod แต่เราคาดตลาดได้รับรู้ไปในช่วงก่อนหน้าแล้ว     ส่วน MAKRO  จากก่อนหน้าตลาดคาดว่าจะถูกเข้าคำนวณ MSCI Global Standard Index แต่ไม่ถูกคัดเข้าคำนวณ แต่อาจจะถูกเข้าคำนวณในรอบถัดไป คือ รอบ พ.ค.โดยปัจจัยพื้นฐาน MAKRO ยังแข็งแกร่ง เราคาดว่ากำไรปี 2023  จะเติบโตแข็งแกร่งที่ 65%YoY แนะนำซื้อลงทุนราคาพื้นฐาน 46.0 บาท
2.) MSCI Global Small Cap Index
หุ้นที่ถูกคัดเข้า : AURA, BTG, ONEE, SNNP, THCOM 
หุ้นที่ถูกคัดออก : BANPU, COM7, TISCO, TIDLOR  ในเชิงกลยุทธ KS ประเมิน หุ้นที่ถูกคัดเข้าเราประเมินได้ Sentiment บวก  ส่วนหุ้นที่ถูกคัดออกเราประเมินได้ Sentiment ลบ  โดยเรามองไปที่  . SNNP(ราคาพื้นฐาน 29.30 บาท) Surprise ตลาดถูกเข้าคำนวณ MSCI Global Small Cap Index เราประเมินเป็น Sentiment บวกต่อราคาหุ้นวันนี้
แนวโน้มตลาดหุ้นไทย :  เราคาด SET Index พักฐานลงมายังเป็นจังหวะทยอยสะสมหุ้น ด้วยพื้นฐานเศรษฐกิจไทยยังเติบโต โดยเฉพาะภาคการบริโภคในประเทศสัดส่วนราว 50%ของ GDP ยังเห็นสัญญาญการฟื้นตัว เห็นได้จาก
1.) ดัชนีความเชื่อมั่นผู้บริโภค(CCI) เดือน ม.ค.66 ประกาศออกมาอยู่ที่ระดับ 51.7 จุด (ดีกว่าตลาดคาดที่ 50.0 จุด) และเป็นการเพิ่มขึ้นต่อเนื่องเป็นเดือนที่ 8 และทำระดับสูงสุดในรอบ 26 เดือน
2.) บริษัทบัตรกรุงไทย  KTC และ บริษัทบัตรกรุงศรี BAYคาดยอดใช้จ่ายผ่านบัตรเครดิต 2 เดือนแรกปีนี้ โตระดับ 20%YoY  3.) ราคาน้ำมันดีเซล กบน.ได้ปรับลดราคาขายลง 50 สตางค์/ลิตร อยู่ที่ 34.5 บาทต่อลิตร มีผล 15 ก.พ. 66 เราคาดจะหนุนต่อกำลังซื้อของประชาชน
โดยประเด็นที่จะมีผลต่อการเคลื่อนไหวของตลาดหุ้นในช่วงที่เหลือของเดือน ก.พ. เชื่อว่าตลาดให้น้ำหนักคือ  ต่างประเทศ  การรายงานตัวเลขอัตราเงินเฟ้อสหรัฐ เดือน ม.ค. ที่จะประกาศ 14 ก.พ. ตลาดคาด 6.2%YoY ชะลอจาก 6.5%YoY ในเดือน ธ.ค. และคาด 0.5%MoM จาก -0.1%MoM   ซึ่งหากตัวเลขออกมาสูงกว่าคาดเราประเมินอาจจะเป็นปัจจัยกดดันตลาดหุ้นทั่วโลกอีกครั้ง   ในประเทศ Key สำคัญคือ การรายงาน งบวันนี้  GPSC คาด 4Q22 อยู่ที่ -253 ล้านบาท ยังแนะนำซื้อ ราคาเป้าหมายพื้นฐานอยู่ที่ 81.5 บาท , IMPACT คาด 4Q22 อยู่ที่ 356 ล้านบาท 51%QoQ, 144%YoY ยังแนะนำซื้อ ราคาเป้าหมายพื้นฐานอยู่ที่ 16.1 บาท , INTUCH คาด 4Q22 อยู่ที่ 3,388 ล้านบาท 37.5%QoQ, 29.7%YoY, THCOM คาด -9 ล้านบาท , TOP คาด 300 ล้านบาท 2,462%QoQ, -94%YoY
ประเมินตลาดหุ้นไทยวันนี้ยังแกว่งในกรอบ 1660 - 1680 จุด หุ้นแนะนำ SNNP
Top pick :  SNNP(ราคาพื้นฐาน 29.3 บาท)
1.) คาดวันนี้ Surprise ตลาดถูกเข้าคำนวณ MSCI Global Small Cap Index เราประเมินเป็น Sentiment บวกต่อราคาหุ้นวันนี้
2.) คาดกำไร 4Q โต 13%QoQ ปี 2023 โต 32%YoY , คาดกำไรเดินหน้าทำ New high ต่อในปี 2023 คาดโต 42% YoY ได้อานิสงค์ขายของฝากให้นักท่องเที่ยวจีน, ขยายการผลิตในเวียดนามและส่งออกไปประเทศใหม่ๆ ในเอเชีย 
รายงานตัวเลขเศรษฐกิจ
วันศุกร์ ติดตามตัวเลข M2 ของจีนเดือน ม.ค. คาด +12.1% YoY (เร่งตัวขึ้นจากเดือนก่อนหน้าที่ +11.8% YoY) ตัวเลขเงินเฟ้อของจีนเดือน ม.ค. คาด +0.6% MoM และ +2.0% YoY ตัวเลข PPI ของจีนเดือน ม.ค. คาด -1.3% YoY (เทียบเดือนก่อนหน้าที่ -0.7% YoY) ตัวเลข GDP 4Q22 ของอังกฤษคาด flat QoQ และ +0.4% YoY ตัวเลข Michigan consumer sentiment เดือน ก.พ. คาด 64.9 จุด (ทรงตัว MoM) และถ้อยแถลงของ Fed Waller
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY